בילי פורטר

בילי פורטר (באנגלית: Billy Porter; נולד ב-21 בספטמבר 1969) הוא שחקן וזמר פופ אמריקאי, הידוע בעיקר בזכות עבודתו בברודוויי.

פורטר זכה בפרס טוני על גילום דמותה של לולה במחזמר "קינקי בוטס", זכה בפרס אמי והיה מועמד לפרס גלובוס הזהב על גילום דמותו של פריי בסדרת הטלוויזיה "פוזה".

פורטר הופיע ברשימת 100 האנשים המשפיעים השנתית של מגזין טיים, טיים 100, לשנת 2020.

 ביוגרפיה 

 ראשית חייו והשכלה 
פורטר נולד וגדל בפיטסבורג, פנסילבניה. בשנת 1987 סיים את לימודיו בבית הספר לאמנויות הבמה בפיטסבורג.

בהמלצת אחד ממוריו, פורטר התקבל ללימודים באוניברסיטת קרנגי מלון. בשנת 1991, הוא סיים את לימודיו בקולג' לאמנויות בדרמה.

 1990–2004 
בשנת 1991, פורטר ביצע את הופעת הבכורה שלו בברודוויי כחבר באנסמבל בהפקה המקורית של המחזמר "מיס סייגון".

בשנת 1994 גילם את Teen Angel במחזמר "גריז". בשנת 1995, פורטר גילם את סולניו בהפקת המחזה "הסוחר מוונציה" שהועלתה בתיאטרון אנספצ'ר.

בשנת 1996 הופיע בסרט "Twisted" בתפקיד שיניקווה. בשנת 1997, היה חלק מאנסמבל המדבבים בסרט "אנסטסיה".

בשנת 1999 שב להפקת המחזמר "מיס סייגון" בברודוויי, הפעם בתפקיד ג'ון. באותה שנה גילם את ליטל ריצ'רד בסרט הטלוויזיה "Shake, Rattle and Roll: An American Love Story".

בשנת 2000 גילם את סבסטיאן ניאדרפרב בסרט "המתמחה", ואת טיילור בקומדיה הרומנטית "מועדון הלבבות השבורים".

בשנת 2001 הופיע בהפקה המחודשת בברודוויי של המחזמר "נערות החלומות" בתפקיד ג'יימס תאנדר ארלי, אשר הועלתה במרכז פורד לאמנויות הבמה.

בשנת 2004 גילם את בות' בהפקת המחזמר "טופדוג/ אנדרדוג" אשר הועלתה בתיאטרון העירוני בפיטסבורג. באותה שנה גילם את רנדי בסרט "נואל", והופיע בפרק בסדרת הטלוויזיה "חוק וסדר" בתפקיד גרג אליסון.

 2010–2020 
בשנת 2010, פורטר גילם את בליז בהפקת אוף ברודוויי של המחזה "מלאכים באמריקה", אשר הועלתה בתיאטרון סיגנטור.

בשנת 2012 גילם את אריק בפרק בסדרת הטלוויזיה "מזל סרטן". בשנת 2013 הופיע בפרק בסדרת הטלוויזיה "חוק וסדר: מדור מיוחד" בתפקיד ג'קי ווקר.

בין השנים 2013-2015 גילם את לולה בהפקת המחזמר "קינקי בוטס" בברודוויי. על תפקיד זה זכה בפרס דרמה דסק לשחקן ראשי יוצא מהכלל במחזמר, בפרס טוני לביצוע הטוב ביותר על ידי שחקן ראשי במחזמר, ובפרס גראמי לאלבום המחזמר הטוב ביותר.

בשנת 2015 ביצע את הופעת הבכורה שלו כבמאי במחזמר "HAM: A Musical Memoir" בתיאטרון ארס נובה, ושב לגלם את לולה בסיבוב ההופעות של המחזמר "קינקי בוטס". באותה שנה, פורטר הופיע בקונצרט במרכז לינקולן, אשר שודר ברשת PBS.

בשנת 2016 גילם את אוברי ליילס בהפקת המחזמר "Shuffle Along, or the Making of the Musical Sensation of 1921 and All That Followed" בברודוויי, אשר הועלתה בתיאטרון מיוזיק בוקס. באותה שנה גילם את די ג'יי מאליבו בפרק בסדרת הטלוויזיה "גט-דאון".

בשנת 2017 זכה בפרס ויטו רוס של הליגה ההומו-לסבית נגד השמצה.

בין השנים 2017-2018 שב לגלם את לולה בהפקת המחזמר "קינקי בוטס" בברודוויי.

בשנת 2018 הופיע בחמישה פרקים בסדרת הטלוויזיה "אימה אמריקאית: אפוקליפסה" בתפקיד ביהולד צ'בליס.

בין השנים 2018-2021 גילם את פריי בסדרת הטלוויזיה "פוזה". על תפקיד זה זכה בפרס אמי לבידור בפריים טיים לשחקן הראשי הטוב ביותר בסדרת דרמה (לשנת 2019), ובפרס דוריאן בקטגוריית "ההופעה הטלוויזיונית של השנה - שחקן" (לשנת 2019 ולשנת 2020).

בשנת 2019 הופיע בפסטיבל הגאווה בלונדון. באותה שנה השתתף בוידאו קליפ של השיר "You Need to Calm Down" מאת הזמרת-יוצרת האמריקאית טיילור סוויפט, אשר הוקדש לקהילה הגאה.

בשנת 2020 הופיע בתפקיד בארט בסרט "שחקי אותה בוסית". באותה שנה דיבב את דזמונד בפרק בסדרת הטלוויזיה "משפחת סימפסון".

 2021–הווה 
בשנת 2021 גילם את הפיה הסנדקית בסרט "סינדרלה", דיבב את מלך המיחזור בפרק בסדרת הטלוויזיה "דואר מידלמוסט", וגילם זמר בפרק בסדרת הטלוויזיה "אחת שיודעת". באותה שנה זכה בפרס אליזבת טיילור למחויבות לסיום האיידס של קרן ה-AIDS של אליזבת טיילור, יחד עם אנתוני פאוצ'י, סנדרה תורמן וארגון "amfAR".

בין השנים 2021-2022 דיבב את הירוקי חסן ב-5 פרקים בסדרת הטלוויזיה "Fairfax".

בשנת 2022, שימש כבמאי הסרט "Anything's Possible". באותה שנה זכה בפרס טוני למחזמר הטוב ביותר, על המחזמר "לופ מוזר", אשר שימש בו כמפיק.

בין השנים 2022-2023 דיבב את רנדל ב-5 פרקים בסדרת הטלוויזיה "משפחת פראוד: קולניים יותר, גאים יותר".

בשנת 2023, פורטר גילם את גוגו בסרט "החבורה של בריידי ". באותה שנה דיבב את אושן בפרק בסדרת הטלוויזיה "פה גדול", וביים פרק בסדרת הטלוויזיה "Accused".

בשנת 2024, פורטר גילם את צ'מני מן בהפקת המחזמר "Jelly's Last Jam" אשר הועלתה בניו יורק סיטי סנטר. 

ביוני 2025 דווח שפורטר עתיד לשחק את מגנו סטיפט הסטייליסט בסרט "זריחה על האסיף" מתוך זיכיון משחקי הרעב, המבוסס על רומן בעל אותו השם מאת סוזן קולינס, וביולי של אותה שנה הצטרף פורטר לההפקה של המחזמר "קברט" בברודוויי. בספטמבר 2025 דווח שההפקה תיסגר מוקדם מהצפוי בעקבות פרישתו של פורטר מסיבות בריאותיות.

 אופנה 
בשנת 2019, בטקס פרסי גלובוס הזהב ה-76, פורטר לבש חליפה אפורה רקומה וגלימה ורודה, בעיצובו של רנדי רהם. בטקס פרסי האוסקר ה-91 הוא לבש ז'קט טוקסידו שחור בלווי שמלת קטיפה שחורה בעיצובו של כריסטיאן סיריאנו ונעל מגפיים בגובה 6 אינץ' בעיצוב של ריק אוון.

בנשף המט גאלה שנערך באותה שנה פורטר התלבש כ"אל השמש" הנישא על ידי שישה גברים חסונים חסרי חולצה לבושים מכנסי זהב. התלבושת עוצבה על ידי "הבלונדס", והיא כללה בגד ים מזהב מקושט ומעוטר המלווה בכנפיים בגודל של כ-3 מטר, כיסוי ראש העשוי מזהב 24 קרט, וכן נעלי זהב של ג'וזפה זאנוטי ותכשיטים של אנדרולי, ג'ון הרדי ואוסקר היימן.

 חיים אישיים 
פורטר הוא הומוסקסואל מוצהר. בשנת 2021 סיפר בריאיון כי הוא נמצא חיובי ל-HIV ואובחן עם סוכרת מסוג 2 בשנת 2007.

ב-29 בדצמבר 2016, פורטר התארס לבן זוגו אדם סמית. השניים נישאו ב-17 בינואר 2017. ביולי 2023 דווח כי השניים נפרדו.

בספטמבר 2025 אושפז עקב מקרה חמור של אלח דם.

 פילמוגרפיה 
 קולנוע 
שנהשםתפקידהערותהערות שוליים1996Twistedשיניקווה—1997אנסטסיהאנסמבלדיבוב2000המתמחהסבסטיאן ניאדרפרב—מועדון הלבבות השבוריםטיילור2004נואלרנדי2014מפלהנסיך2020שחקי אותה בוסיתבארט2021סינדרלההפיה הסנדקית2023החבורה של בריידי גוגוOur Sonגבריאל2026משחקי הרעב: זריחה על האסיףמאגנוTBAChristmas Karma

 טלוויזיה 
שנהשםתפקידהערותהערות שוליים1999Shake, Rattle and Roll: An American Love Storyליטל ריצ'רדסרט טלוויזיה2004חוק וסדרגרג אליסוןפרק: "Cry Wolf"2012מזל סרטןאריקפרק: "Thin Ice"2013חוק וסדר: מדור מיוחדג'קי ווקרפרק: "Dissonant Voices"2016גט-דאוןדי ג'יי מאליבופרק: "Where There Is Ruin, There Is Hope for a Treasure"2018-2021פוזהפריי טל24 פרקים2018אימה אמריקאית: אפוקליפסהביהולד צ'בליס5 פרקים2020משפחת סימפסוןדזמונדדיבוב; פרק: "Highway to Well"The Twilight Zoneקיתפרק: "The Who of You"2021That Damn Michael Cheמאבטח, טוואן אטומי2 פרקיםדואר מידלמוסטמלך המיחזורדיבוב; פרק: "BURT! The Musical/Sunday No Funday"אחת שיודעתזמרפרק: "Hope Sinks"2021-2022Fairfaxהירוקי חסןדיבוב; 6 פרקים2022-2023משפחת פראוד: קולניים יותר, גאים יותררנדלדיבוב; 5 פרקים2023פה גדולאושןדיבוב; פרק: "Big Mouth's Going to High School (But Not for Nine More Episodes)"

 כבמאי 
שנהשםהערותהערות שוליים2022Anything's Possibleסרט2023Accusedפרק: "Robyn's Story"

 תיאטרון 
שנהשםתפקידמיקוםהערות שוליים1991מיס סייגוןאנסמבלתיאטרון ברודוויי1994גריזTeen Angelתיאטרון יוג'ין אוניל1995הסוחר מוונציהסולניותיאטרון אנספצ'רSongs for a New Worldמבצעתיאטרון WPA1999מיס סייגוןג'וןתיאטרון ברודוויי2001נערות החלומותג'יימס תאנדר ארלימרכז פורד לאומנויות הבמה2004טופדוג/אנדרדוגבות'התיאטרון העירוני, פיטסבורג2005Ghetto Superstarמבצעהתיאטרון העירוני2010-2011מלאכים באמריקהבליזתיאטרון סיגנטור2013-2015קינקי בוטסלולהתיאטרון אל הירשפילד2015קינקי בוטסלולהסיבוב הופעות2016Shuffle Along, or the Making of the Musical Sensation of 1921 and All That Followedאוברי ליילסתיאטרון מיוזיק בוקס2017-2018קינקי בוטסלולהתיאטרון אל הירשפילד2024Jelly's Last Jamצ'מני מןניו יורק סיטי סנטר
מודגש – הפקת ברודוויי

 כבמאי 
שנהשםמיקוםהערות שוליים2015HAM: A Musical Memoirתיאטרון ארס נובה

 דיסקוגרפיה 
 אלבומים 
שנהשםהערות שוליים1997Show Me2005At the Corner of Broadway + Soul2014Billy's Back on Broadway2017Billy Porter Presents the Soul of Richard Rodgers2023Black Mona Lisa

 פרסים ומועמדויות 
שנהפרסקטגוריהפרויקטתוצאהמקור2013פרס בחירת הקהל של Broadway.comשחקן ראשי אהוב במחזמרקינקי בוטסהופעה מצחיקה אהובההצמד הבימתי הטוב ביותר (עם סטארק סנדס)פרס ליגת הדרמהביצועים נכבדיםפרס דרמה דסקשחקן ראשי יוצא מהכלל במחזמרפרסי צ'יטה ריברה למחול וכוראוגרפיהרקדן יוצא מהכלל במחזמר בברודווייפרס מעגל המבקרים החיצונישחקן ראשי יוצא מהכלל במחזמרפרס טוניהביצוע הטוב ביותר על ידי שחקן ראשי במחזמרפרס גראמיאלבום המחזמר הטוב ביותר2017פרס התקשורת של הליגה ההומו-לסבית נגד השמצהפרס ויטו רוסו2019פרס דוריאןההופעה הטלוויזיונית של השנה - שחקןפוזהההופעה המוזיקלית הטלוויזיונית של השנה (עם מקיילה ג'יי רודריגז ו-Our Lady J)"Home"פרס אמי לבידור בפריים טייםהשחקן הראשי הטוב ביותר בסדרת דרמהפוזהפרס גלובוס הזהבהשחקן הטוב ביותר בסדרת טלוויזיה - דרמהפרסי TCAהישג יוצא דופן בדרמה2020פרס דוריאןההופעה הטלוויזיונית של השנה - שחקןפרס גלובוס הזהבהשחקן הטוב ביותר בסדרת טלוויזיה - דרמהפרס אמי לבידור בפריים טייםהשחקן הראשי הטוב ביותר בסדרת דרמהפרסי Black Reelהשחקן הטוב ביותר, סדרת דרמה2021פרס אמי לבידור בפריים טייםהשחקן הראשי הטוב ביותר בסדרת דרמהקרן ה-AIDS של אליזבת טיילורפרס אליזבת טיילור למחויבות לסיום האיידס (עם אנתוני פאוצ'י, סנדרה תורמן ו-amfAR)2022פרס גלובוס הזהבהשחקן הטוב ביותר בסדרת טלוויזיה - דרמהפוזהפרס טוניהמחזמר הטוב ביותרלופ מוזר2023פרס NAACP Imageדיבוב דמות יוצא מהכלל (טלוויזיה)משפחת פראוד: קולניים יותר, גאים יותר2024פרס טוניפרס איזבל סטיבנסוןפרס התקשורת של הליגה ההומו-לסבית נגד השמצההמוזיקאי הטוב ביותרBlack Mona Lisa

 ביאורים 

 קישורים חיצוניים 

 בילי פורטר, באתר Broadway.com
 בילי פורטר, באתר Playbill
 בילי פורטר, באתר Internet Broadway Database


 הערות שוליים 

קטגוריה:אמריקאים ילידי פנסילבניה
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:שחקני מחזות זמר
קטגוריה:זמרי פופ
קטגוריה:זמרים להט"בים אמריקאים
קטגוריה:זוכי פרס טוני: שחקנים
קטגוריה:אישים זוכי פרס דרמה דסק
קטגוריה:זוכי פרס גראמי
קטגוריה:זוכי אמי בפריים טיים: שחקן ראשי בדרמה
קטגוריה:בוגרי אוניברסיטת קרנגי מלון
קטגוריה:פיטסבורג: אישים
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1969